section_heading: Slična igra
paragraph_text: Puškarice ili Cepare je slična igra. Odsjekle bi se zelene stabljike zove/zohe na dužinu 15-50cm i debljine oko 2cm, izvadila bi se srčika i dobro očistio unutrašnji dio te u tu cjevčicu stavio bi se tvrdo uvaljan i pljuvačkom namočen "čep" od kudelje (neobrađeno vlakno konoplje). Čep se zatim potisnuo tvrdom šibom do izlaza iz cijevi. Zatim je na drugu stranu stavljan drugi čep i potiskivan prema naprijed. Obadvije kuglice morale su čvrsto prianjati da bi se dobio što veći pritisak u cijevi. Kada je pritisak postao dovoljno velik, istisnuo bi kuglicu s otvora uz mali prasak. Pobjednik je bio onaj čija je kuglica imala najveći domet. A kuglica je mogla preletjeti i nekoliko desetaka metara. Koristila se i varijanta sa samo jednim čepom kojega bi dugim štapićem gurnuli, a on bi iskočio i odletio.<ref>https://narodni.net/stare-narodne-igre-nasih-krajeva/<ref>http://www.pjesmicezadjecu.com/narodne-igre/puskarice-ili-cepare.html